Mary Seacole
<s>Mary Jane Seacole (23. studenog 1805. - 14. svibnja 1881.) bila je Britanka jamajkanskog porijekla i medicinska sestra te poslovna žena.</s><s>Tijekom Krimskog rata je osnovala "britanski hotel" koji je imao udobne odaje za bolesne časnike i prostorije za objed te je pružala pomoć i zdravstvenu njegu ranjenim vojnicima na bojnom polju.</s><s>Tijekom rata je upoznala i najpoznatiju medicinsku sestru u povijesti - Florence Nightingale.</s><s>Dolazeći iz tradicije jamajkanskih i zapadnoafričkih "doktrina", Seacole je pokazala "suosjećanje, vještinu i hrabrost dok je njegovala vojnike tijekom Krimskog rata", koristeći biljne lijekove.</s><s>Posthumno je odlikovana Jamajkanskim ordenom zasluga 1991.</s><s>Godine 2004. proglašena je najznačajnijom crnom Britankom.</s>

<s>Rani život 
Mary Seacole rođena je kao Mary Joan Grant u Kingstonu na Jamajci 1805.</s><s>Interes za medicinu i njegovanje pacijenata je naslijedila od majke.</s><s>Njena majka, nadimka "Doktorica", njegovala je vojne časnike i njihove obitelji na smještaju East Street, u Kingstonu.</s><s>U dvanaestoj godini, nakon mnogo promatranja, Seacole je bilo dopušteno pomoći majci s pacijentima.</s>

<s>Kada je na Jamajci 1850-tih izbila epidemija kolere, Seacole je bila jedna od žrtava no nakon uspješnog oporavka preselila se u Panamu kako bi s bratom vodila hotel za bolesne.</s><s>Dok je bila tamo, dijagnosticirala je možda prvi slučaj kolere u toj regiji.</s><s>Ponovno, 1853. godine kada je žuta groznica bjesnila po cijeloj Jamajci, Seacoleove su vještine došle do izražaja.</s><s>Vratila se u Panamu 1854. kada je izbila epidemija u toj zemlji.</s><s>Nastavila je pomagati u liječenju žrtava kolere i kao rezultat toga postala je poznata kao "žuta žena s Jamajke s lijekom protiv kolere".</s>

<s>Krimski rat 
Nakon što je započeo Krimski rat, Seacole je odlučila ponuditi svoje usluge medicinske sestre.</s><s>Mnogi su vojnici umirali ne samo od rana zadobivenih na bojišnicama, već i od bolesti poput kolere i dizenterije.</s><s>Seacole je vjerovala da bi njezino iskustvo s tim bolestima bilo od koristi na Krimu.</s>

<s>U svom nastojanju da radi kao medicinska sestra na Krimu, napisala je pismo Florence Nightingale, koja je bila odgovorna za regrutiranje medicinskih sestara za Krim.</s><s>Ipak, njezin pokušaj bio je neuspješan.</s><s>Nastavila je tražiti pomoć i podršku pri odlasku na Krim no svi njezini ponovljeni pokušaji su se pokazali uzaludnima zbog rasizma koji je u tom vremenu bio iznimno prisutan.</s><s>Slijedom toga, odlučila je otići sama uz pomoć svojih resursa.</s>

<s>U vrijeme kada je otputovala na Krim 1854. još nije postojala formalna obuka medicinskih sestara; to je započela Florence Nightingale nakon rata.</s><s>Mary nije imala nikakvih profesionalnih kvalifikacija jer ženama u to vrijeme nije bilo dopušteno školovati se ili raditi u zdravstvenom sustavu.</s><s>Medicinske sestre su bile zadužene za podcijenjene poslove poput čuvanja pacijenata, hranjenja, pražnjenja njihovih noćnih posuda i pranja posteljine.</s>

<s>Seacole je često posjećivala vojne postrojbe kao trgovkinja prodavajući svoje namirnice i medicinske potrepštine u blizini britanskog logora, u rovovima oko Sevastopolja i u dolini Tchernaya.</s><s>Bila je nadaleko poznata britanskoj vojsci kao "Majka Seacole".</s>

<s>Nakon smrti 
Nakon njezine smrti bila je zaboravljena gotovo cijelo stoljeće, ali je kasnije prepoznata po svom uspjehu.</s><s>Njezina autobiografija, Čudesne avanture gospođe Seacole u brojnim zemljama (1857.) koja broji  jedna je od najranijih autobiografija žene mješovite rase.</s>

<s>Podržavatelji Florence Nightingale, posebno The Nightingale Society u više navrata su osporavali njezin značaj i argumentirali da su njezina postignuća preuveličavana.</s>

<s>24. studenog 2003. je pokrenuta kampanja za podizanje kipa u Londonu njezinu čast.</s><s>Riječi koje je novinar William Howard Russell napisao u The Timesu 1857. urezane su na Seacoleov kip: "Vjerujem da Engleska neće zaboraviti onu koja je njegovala bolesne, koja je tražila njezine ranjenike kako bi im pomogla i pružila im pomoć i koja je obavljala posljednje službe za neke od njezinih slavnih mrtvih." Skulptura je postavljena u Paddingtonu 2013.</s>

<s>Racing Green Pictures s producentom Billy Petersonom trenutno snima biografski dugometražni film o njezinu životu.</s><s>U glavnoj ulozi je Gugu Mbatha-Raw kao Mary Seacole.</s><s>Kratka animacija o Mary Seacole adaptirana je iz knjige pod naslovom Mother Seacole, objavljene 2005. u sklopu obilježavanja dvjestote obljetnice.</s><s>Seacole je također predstavljena u BBC -jevoj emisiji Horrible Histories, gdje je tumači Dominique Moore.</s>

<s>14. listopada 2016.</s><s>Google ju je proslavio Google Doodle -om.</s>

<s>Izvori</s>

<s>Britanski poslovni ljudi
Biografije, Jamajka
Krimski rat</s>

